Babelscape/SREDFM huggingface dataset:
Ας Περιμένει ο Παράδεισος

Η ταινία Ας Περιμένει ο Παράδεισος (αγγλ. Heaven Can Wait), γνωστό και ως Ο Παράδεισος Μπορεί να Περιμένει είναι ρομαντική κομεντί παραγωγής 1978 σε σκηνοθεσία Γουόρεν Μπίτι και Μπακ Χένρι. Η ταινία αποτελεί τη δεύτερη κινηματογραφική μεταφορά του ομώνυμου θεατρικού του Χάρι Σέγκαλ, το οποίο διασκευάστηκε από τους ίδιους τους Μπίτι και Χένρι σε συνεργασία με τον Ρόμπερτ Τάουνι και την Ιλέιν Μέι. Πρωταγωνιστές της ταινίας είναι οι Γουόρεν Μπίτι, Τζούλι Κρίστι και Τζέιμς Μέισον, οι οποίο πλαισιώνονται από την Ντάιαν Κάνον, τον Τσαρλς Κρόντιν και τον Τζακ Γουόρντεν. Η ταινία σηματοδότησε την τρίτη συνεργασία του Γουόρεν Μπίτι με την άλλοτε σύντροφό του Τζούλι Κρίστι και προτάθηκε για 9 βραβεία Όσκαρ μεταξύ των οποίων και για Όσκαρ Καλύτερης Ταινίας.
Βαϊγκάτς

Η νήσος Βαϊγκάτς (ρωσικά: "Вайгач") είναι ρωσικό νησί στον Αρκτικό ωκεανό, ανάμεσα στην θάλασσα Πιτσόρα και την θάλασσα Κάρα. Το νησί χωρίζεται από την χερσόνησο Γιουγκόρσκι στην ηπειρωτική χώρα με το στενό Γιουγκόρσκι και από την Νόβαγια Ζέμλια με το στενό Κάρα. Διοικητικά ανήκει στον αυτόνομο θύλακα της Νενετσίας της περιφέρειας Αρχάγγελσκ. Έχει έκταση 3.383 τετραγωνικά χιλιόμετρα.



Κατηγορία:Περιφέρεια Αρχάγγελσκ
Καμίλο Τόρες

Ο Καμίλο Τόρες (ισπαν.: "Camilo Torres Restrepo", 3 Φεβρουαρίου 1929-15 Φεβρουαρίου 1966) ήταν Κολομβιανός σοσιαλιστής επαναστάτης, ιερέας της Ρωμαιοκαθολικής εκκλησίας στρατευμένος στο κίνημα της Θεολογίας της Απελευθέρωσης και μέλος του Εθνικού Απελευθερωτικού Στρατού ("ELN").

thumb|200px|right|Ο Καμίλο Τόρες μαζί με Κολομβιανούς αγρότες 
Ο Καμίλο Τόρες, υποστηρίζοντας ότι "η βία προέρχεται από αυτόν που αφαιρεί την μπουκιά από το στόμα του φτωχού και όχι από αυτόν που αμύνεται να συντηρηθεί στη ζωή", σε όλη του τη ζωή προσπάθησε να συνδιάσει τη χριστιανική πίστη με την αριστερή επαναστατική δράση. Μάλιστα, του αποδίδεται το γνωστό απόφθεγμα: "Αν ζούσε σήμερα Ιησούς, θα ήταν επαναστάτης".
Γιάννης Λυμπερόπουλος

Ο Γιάννης Λυμπερόπουλος (1921-2009) ήταν Έλληνας δικηγόρος και συγγραφέας με αντιστασιακή δράση την περίοδο της Ιταλογερμανικής κατοχής.
Ζεμλιά Γκεόργκα

Η ακατοίκητη νήσος Ζεμλιά Γκεόργκα () είναι ρωσικό νησί στον Αρκτικό ωκεανό και ειδικότερα το μεγαλύτερο νησί του αρχιπελάγους της γης του Φραγκίσκου Ιωσήφ. Έχει έκταση 2.821 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 416 μέτρων. Το νησί έχει μια πολύπλοκη ακτογραμμή, με πολλούς όρμους, βαθιούς κολπίσκους και ακρωτήρια. Το μεγαλύτερο μέρος του νησιού βρίσκεται κάτω από μεγάλους παγετώνες, αν και υπάρχει μία μεγάλη, χωρίς παγετώνες, χερσόνησος στο βόρειο άκρο του. Διοικητικά ανήκει στην περιφέρεια Αρχάγγελσκ. 

Το νησί ανακάλυψε ο Βρετανός εξερευνητής της Αρκτικής Μπέντζαμιν Λη Σμιθ (Benjamin Leigh Smith) και έλαβε το όνομά του προς τιμήν του τότε Πρίγκιπα της Ουαλίας Γεωργίου, του μετέπειτα βασιλιά Γεωργίου Ε΄.


Κατηγορία:Περιφέρεια Αρχάγγελσκ
See You in Hell

Το See You in Hell είναι το πρώτο στούντιο άλμπουμ του βρετανικού χέβι μέταλ συγκροτήματος Grim Reaper, το οποίο κυκλοφόρησε το 1983 στην Ευρώπη και στις 13 Ιουλίου 1984 στις Ηνωμένες Πολιτείες.
Σογιούζ ΤΜΑ-14

Το Σογιούζ ΤΜΑ-14 ήταν μια αποστολή διαστημοπλοίου Σογιούζ που εκτοξεύτηκε στις 26 Μαρτίου 2009 με προορισμό τον Διεθνή Διαστημικό Σταθμό. Μετέφερε δύο μέλη της Expedition 19 καθώς και έναν τουρίστα, τον Charles Simonyi, ο οποίος πραγματοποίησε την δεύτερη διαστημική του πτήση.
BBC Radio Stoke

Το BBC Radio Stoke είναι ραδιοφωνικός σταθμός της υπηρεσίας BBC Local Radio και εξυπηρετεί το Βορειοκεντρικό Στάφορντσαϊρ, το Ανατολικό Σρόπσαϊρ και το Νότιο Τσισάιρ. Ξεκίνησε να εκπέμπει στις 14 Μαρτίου του 1968 ως "BBC Radio Stoke-on-Trent".

Το Στάφορντσαϊρ και το Τσισάιρ είναι οι μόνες κομητείες στο Ηνωμένο Βασίλειο που δεν έχουν δικό τους ραδιοφωνικό σταθμό από την υπηρεσία BBC Local Radio. Το Στάφορντσαιρ στα νότια εξυπηρετείται από τον σταθμό BBC WM 95.6, στα ανατολικά από τον σταθμό BBC Radio Derby, στα δυτικά από τον σταθμό BBC Radio Shropshire και στα βόρεια από τον BBC Radio Stoke. Το Τσισάιρ στα βορειοδυτικά εξυπηρετείται από τον σταθμό BBC Radio Merseyside, στα βορειοανατολικά από τον σταθμό BBC Radio Manchester και στα νότια από τον BBC Radio Stoke.

Ο σταθμός εκπέμπει από τα στούντιό του, τα οποία βρίσκονται στο Στόουκ ον Τρεντ. Επίσης, ο σταθμός έχει στούντιο στος πόλεις Λικ και στο Στάφορντ. Ο σταθμός εκπέμπει στους 94.6 και 104.1 στα FM και στους 1503 στα AM. Επιπλέον, ο σταθμός εκπέμπει μέσω ψηφιακού ραδιοφώνου και μέσω διαδικτύου.
Στέφανος Βαρδάκας

Ο Στέφανος Βαρδάκας του Κωνσταντίνου (Ιωάννινα 1882 ή 1883 - Φτέρη, Σκοτεινά, 18 Δεκεμβρίου 1943) ήταν Έλληνας δικηγόρος και βουλευτής Κατερίνης-Βερροίας-Ναούσης όταν η Πιερία υπαγόταν στο νομό Θεσσαλονίκης. Υπηρέτησε ως βουλευτής από το 1923 ως το 1926.
Κάστρο του Μανιάκη

Το Κάστρο του Μανιάκη ("ιταλικά : Castello Maniace") είναι ένα από τα πιο σημαντικά μνημεία της Σουηβικής περιόδου στις Συρακούσες της Ιταλίας και ένα από τα πιο όμορφα κάστρα του Φρειδερίκου.
Φιλ Ραντ

O Φιλ Ραντ ("Phillip Hugh Norman Rudd", 19 Μαΐου 1954) είναι Αυστραλός ντράμερ της χαρντ ροκ μουσικής σκηνής, γνωστός ως μέλος των AC/DC από το 1975 ως το 1983 και από το 1994 μέχρι σήμερα.
BBC Radio Leeds

Το BBC Radio Leeds είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Δυτικό Γιόρκσαϊρ. Ξεκίνησε να εκπέμπει στις 24 Ιουνίου του 1968 και τα στούντιό του βρίσκονται στο Ληντς.
Μαύρος δρυοκολάπτης

Ο Μαύρος δρυοκολάπτης είναι πτηνό της οικογενείας των Δρυοκολαπτιδών που απαντά στην Ευρώπη και σε περιοχές της Ασίας. Η επιστημονική ονομασία του είδους είναι "Dryocopus martius" και περιλαμβάνει 2 υποείδη.

Στην Ελλάδα, όπως και στην υπόλοιπη Ευρώπη, απαντά το υποείδος "Dryocopus martius martius" (Linnaeus, 1758).

Από τις πιο χαρακτηριστικές «φιγούρες» των δασικών ενδιαιτημάτων, ο μαύρος δρυοκολάπτης είναι πολύ όμορφο πτηνό, που ξεχωρίζει από το μεγάλο του μέγεθος και το πολύ δυνατό "τυμπάνισμα" ("drumming") στους κορμούς των δένδρων. Με την διάνοιξη των οπών στα δένδρα, συμβάλλει σε πολύ μεγάλο βαθμό στην υγεία των οικοσυστημάτων του, διότι αυτές χρησιμοποιούνται από πολλά είδη του ζωικού βασιλείου.
BBC Radio York

Το BBC Radio York είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Βόρειο Γιόρκσαϊρ. Ξεκίνησε να εκπέμπει στις 4 Ιουλίου του 1983, τα στούντιό του βρίσκονται στο Γιορκ και εκπέμπει στους 103.7 και 104.3 στα FM και στους 666 και 1260 στα AM.
BBC Radio Sheffield

Το BBC Radio Sheffield είναι ραδιοφωνικός σταθμός της υπηρεσίας BBC Local Radio και εξυπηρετεί τις κομητείες Νότιο Γιόρκσαϊρ και Βόρειο Ντέρμπισαϊρ. Ξεκίνησε να εκπέμπει στις 15 Νοεμβρίου του 1967, τα στούντιό του βρίσκονται στο Σέφιλντ και εκπέμπει στους 88.6, 94.7 και 104.1 στα FM και στους 1035 στα AM. Επίσης, ο σταθμός εκπέμπει μέσω ψηφιακού ραδιοφώνου και μέσω διαδικτύου. Ο σταθμός είναι ο δεύτερος ραδιοφωνικός σταθμός της υπηρεσίας BBC Local Radio που ξεκίνησε να εκπέμπει.

Το Νοέμβριο του 2010, ο σταθμός ονομάστηκε Σταθμός της Χρονιάς στα βραβεία "BBC local radio station Gillard awards".
Πεγιούουε

Το Πεγιούουε (ισπανικά: "Pelluhue") είναι μια πόλη και κοινότητα στην επαρχία Καουκένες της έβδομης περιοχής της κεντρικής Χιλής του Μάουλε.

Η κοινότητα του Πεγιούουε έχει μια έκταση 371,4 χλμ² και συνορεύει στα βόρεια με το Τσάνκο, στα νότια με τη Κομπκεκούρα (Επαρχία Νιούμπλε), στα ανατολικά με το Καουκένες και στα δυτικά με τον Ειρηνικό Ωκεανό. Η έδρα του είναι η πόλη του Κουρανίπε.

Αν και το Κουρανίπε είναι η έδρα του δήμου, το Πεγιούουε έχει έναν μεγαλύτερο πληθυσμό. Σύμφωνα με την απογραφή του 2002, το Πεγιούουε εκτείνεται σε μια έκταση 371.4 χλμ² και είχε 6.414 κατοίκους. Το Πεγιούουε έχει αυξηθεί σταθερά κατά τη διάρκεια των τελευταίων δύο δεκαετιών.

Και οι δύο πόλεις, το Πεγιούουε και το Κουρανίπε, είναι σήμερα δημοφιλή παράκτια θέρετρα. Το Πεγιούουε εξελίχθηκε από έναν ταπεινό όρμο των ψαράδων σε ένα πολυσύχναστο θερινό θέρετρο σε λιγότερο από 50 χρόνια. 

Και το Πεγιούουε και το Κουρανίπε ήταν μέρος του δήμου του Τσάνκο μέχρι το 1979. Ο δήμος και η κοινότητα του Πεγιούουε δημιουργήθηκε επίσημα στις 26 Οκτωβρίου 1979, όταν και οι δύο πόλεις, μαζί με τα γειτονικά εδάφη τους, δημιούργησαν ένα νέο δήμο.

Ως κοινότητα, το Πεγιούουε είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

Το Εθνικό Καταφύγιο «Λος Ρουίλες» είναι ένα πάρκο στο ανατολικότερο μέρος του δήμου. Το πάρκο περιέχει πολλά εγγενή είδη δέντρων και φυτών. Πολλά από αυτά είναι μοναδικά στην περιοχή.
Ανακωχή της Φωξάνης

Η Ανακωχή της Φωξάνης (ρουμάνικα "Armistițiul de la Focșani", γνωστή και ως Εκεχερία της Φωξάνης) ήταν συμφωνία που έβαλε τέλος στις συγκρούσεις μεταξύ της Ρουμανίας και των Κεντρικών Δυνάμεων στο πλαίσιο του Πρώτου Παγκοσμίου Πολέμου. Υπογράφτηκε στις 9 Δεκεμβρίου 1917 στη Φωξάνη της Ρουμανίας.
Κάστρο του Δυρραχίου

Το Κάστρο του Δυρραχίου είναι ένα κάστρο , κτίσμα του 5ου ή 6ου αιώνα, που βρίσκεται στο Δυρράχιο, της σημερινής Αλβανίας.
Νικόλαος Κολυβάς

Ο Νικόλαος Κολυβάς (13 Νοεμβρίου 1884 - 14 Ιουλίου 1951) ήταν Έλληνας νομικός και πολιτικός.
Κωνσταντίνος Κουρκουμπέτης

Ο Κωνσταντίνος Κουρκουμπέτης (πέθανε στις 18 Φεβρουαρίου 1951) ήταν Πρόεδρος της Κοινότητας Κατερίνης από το 1923 ως το 1927.
Υπήρξε από τους παλαιότερους κοινοτικούς συμβούλους της Κατερίνης.Tο 1925 έγινε ο πρώτος εκλεγμένος πρόεδρός της.
Φρανσουά Ανριό

Ο Φρανσουά Ανριό (François Hanriot, 3 Σεπτεμβρίου 1761 – 28 Ιουλίου 1794) ήταν Γάλλος ηγέτης και πλανόδιος ρήτορας της Γαλλικής Επανάστασης. Ο ρόλος του ήταν ζωτικός στην τελική πτώση των Γιρονδίνων.
Χάρι Χόλε

Ο Χάρι Χόλε (νορβηγικά.: "Harry Hole") είναι ο φανταστικός αστυνομικός που αποτελεί βασικό ήρωα σε μια σειρά μυθιστορημάτων αστυνομικής λογοτεχνίας του Νορβηγού συγγραφέα Τζο Νέσμπο. Όλα τα βιβλία με πρωταγωνιστή τον Χάρι Χόλε, κυκλοφορούν και στα ελληνικά.
Φρούριο Χώμα

Το Φρούριο Χώμα ήταν ένα βυζαντινό φρούριο στην κεντρική Ανατολία, το οποίο έπαιξε σημαντικό ρόλο στις εκστρατείες κατά των Σελτζούκων Τούρκων στα τέλη του 11ου και 12ου αιώνα.

Το Χώμα βρισκόταν στην άνω κοιλάδα του ποταμού Μαιάνδρου στη Φρυγία. Μετά τη Μάχη του Μαντζικέρτ, έγινε ένα απομονωμένο βυζαντινό φυλάκιο που περιβαλλόταν από τουρκικό έδαφος. Τα στρατεύματά που έδρευαν στο φρούριο, οι Χωματηνοί, συχνά συμμετείχαν στις εκστρατείες του Νικηφόρου Γ' Βοτανειάτη (1078-1081) και του Αλεξίου Α Κομνηνού (1081-1118). Λόγω της στρατηγικής θέσης του σε έναν από τους δρόμους που οδηγούν στο εσωτερικό της Ανατολίας, έγινε ένα σημαντικό ορμητήριο των Κομνηνών αυτοκρατόρων στις εκστρατείες τους για να απωθήσουν τους Τούρκους. Τον 12ο αιώνα, αποτέλεσε ξεχωριστή διοικητική ενότητα ως «Χώμα και Καππαδοκία», και διοικούνταν από έναν «τοπάρχη».

Το Χώμα παρέμεινε υπό διαρκή τουρκική απειλή ολόκληρο τον 12ο αιώνα. Ο αυτοκράτορας Ισαάκιος Β΄ Άγγελος (1185-1195, 1203-1204) το οχύρωσε εκ νέου το 1193, και το μετονόμασε «Αγγελόκαστρο» δίνοντας το όνομα της δυναστείας του. Το Χώμα τελικά έπεσε στα χέρια των Τούρκων σε σύντομο χρονικό διάστημα μετά τη διάλυση της Βυζαντινής Αυτοκρατορίας από την Δ΄ Σταυροφορία το 1204.

Το Φρούριο του Σουβλαίου, που βρίσκεται σε κοντινή απόσταση, ξαναχτίστηκε από τον αυτοκράτορα Μανουήλ Α΄ (1143-1180) το 1175, αλλά εγκαταλείφθηκε μετά τη Μάχη του Μυριοκέφαλου.
Νιμζοϊνδική άμυνα

Η Νιμζοϊνδική άμυνα ("Nimzo-Indian Defence") (κωδικοί ECO E20–E59) είναι ένα σκακιστικό άνοιγμα το οποίο χαρακτηρίζεται από τις κινήσεις:

:1. δ4 Ιζ6
:2. γ4 ε6
:3. Ιγ3 Αβ4

Οι κινήσεις αυτές είναι εφικτές και με άλλη σειρά, όπως 1.γ4 ε6 2.Ιγ3 Ιζ6 3.δ4 Αβ4.
Αιγκίγ ντι Ντρου

Η Αιγκίγ ντι Ντρου (επίσης Ντρου, Γαλλικά, Les Drus) είναι βουνό του ορεινού όγκου των Άλπεων στις γαλλικές Άλπεις. Βρίσκεται ανατολικά του χωριού Λε Πραζ στην κοιλάδα του Σαμονί. Η λέξη Αιγκίγ σημαίνει «βελόνα» στα γαλλικά.

Το βουνό έχει δύο κορυφές: 
* "Μεγάλη Αιγκίγ ντι Ντρου" (ή "Grand Dru") 3,754 μ. και
* "Μικρή Αιγκίγ ντι Ντρου" (ή "Petit Dru") 3,733 m.

Οι δύο κορυφές βρίσκονται στη μεγάλη δυτική κορυφογραμμή της Αιγκίγ Βερτ (4.122 μ) και συνδέονται μεταξύ τους με την "Μπρες ντι Ντρου" (3.697 μ). Η βόρεια όψη της "Petit Dru" θεωρείται μία από τις έξι μεγαλύτερες βόρειες όψεις των Άλπεων.
COSMOTE TV

Η COSMOTE TV (πρώην "OTE TV" και "Conn-x TV") είναι υπηρεσία συνδρομητικής τηλεόρασης η οποία ανήκει στον όμιλο ΟΤΕ. Διατίθεται μέσω δορυφόρου "(από τον Eutelsat 9B 9°E)" και μέσω ευρυζωνικής σύνδεσης "(μέσω ADSL ή VDSL)".
Νικόλαος Ρίζος - Ραγκαβής

Ο Νικόλαος Ρίζος - Ραγκαβής (1882 - 1968) ήταν Έλληνας αξιωματικός του Στρατού και υπουργός - γενικός διοικητής Μακεδονίας στην κατοχική κυβέρνηση Τσολάκογλου.
Πλάτων Χατζημιχάλης

Ο Πλάτων Χατζημιχάλης (1884 - 1978) ήταν Έλληνας επιχειρηματίας και υπουργός Εθνικής Οικονομίας στην κυβέρνηση Τσολάκογλου.
Ευγένιος Ρίζος - Ραγκαβής

Ο Ευγένιος Ρίζος - Ραγκαβής (1850 - 1941) ήταν Έλληνας αξιωματικός του Στρατού και συγγραφέας που ασχολήθηκε με την γενεαλογία και την οικοσημολογία.
Ισπανικές Ένοπλες Δυνάμεις

Οι Ισπανικές Ένοπλες Δυνάμεις (ισπανικά: "Fuerzas Armadas Españolas") αποτελούν το σύνολο των στρατιωτικών δυνάμεων του Βασιλείου της Ισπανίας. Οι Ισπανικές Ένοπλες Δυνάμεις είναι μια σύγχρονη στρατιωτική δύναμη επιφορτισμένη με την προάσπιση της ακεραιότητας και της κυριαρχίας της χώρας της Ιβηρικής Χερσονήσου. Αποτελούνται, κατά κύριο λόγο, από τον Στρατό, το Ναυτικό και την Αεροπορία. Ο εκάστοτε μονάρχης είναι αρχηγός των ενόπλων δυνάμεων, με σημερινό τους αρχηγό τον Βασιλιά Φίλιππο ΣΤ'.
Άιγκερ

Το Άιγκερ, ύψους 3970 μέτρων, είναι όρος των Ελβετικών Άλπεων στην Ελβετία. Είναι η ανατολικότερη κορυφή μιας κορυφογραμμής που εκτείνεται κατά μήκς του Μουντς στο Γιούνγκφραου στα 4.158 μ. Η βόρεια πλευρά του βουνού υψώνεται περίπου 3.000 μ. πάνω από το Γκρίντελβαλντ και άλλες κατοικημένες κοιλάδες της περιοχής. Η νότια πλευρά του αντικρίζει την παγετωνική περιοχή Γιούνγκφραου-Άλετς, καλυμμένη από μερικούς από τους μεγαλύτερους παγετώνες των Άλπεων. 

Η πρώτη ανάβαση στο Άιγκερ έγινε από τους Ελβετούς οδηγούς Κρίστιαν Άλμερ και Πήτερ Μπόρεν και από τον Ιρλανδό Τσαρλς Μπάρινγκτον, που αναρριχήθηκαν τη δυτική πλαγιά στις 11 Αυγούστου 1858. Στη βόρεια όψη, 1.800 μέτρων (Γερμανικά: "Nordwand," "βόρειος τοίχος"), αναρριχήθηκε για πρώτη φορά το 1938 μια Αυστρογερμανική αποστολή. Είναι μία από τις έξι μεγάλες βόρειες όψεις των Άλπεων. Από το 1935, τουλάχιστον 64 ορειβάτες πέθαναν στην προσπάθειά τους να αναρριχηθούν στη βόρεια όψη, προσδίδοντας στην όψη το γερμανικό προσωνύμιο "Mordwand", ο θανατηφόρος τοίχος δηλαδή.

Από το Κλάινε Σάιντεγκ σιδηροδρομική σήρραγγα διατρέχει το Άιγκερ, και δύο εσωτερικοί σταθμοί παρέχουν εύκολη πρόσβαση σε θέα από την πλαγιά του βουνού Ο σιδηρόδρομος τερματίζει στο Γιούνγκφραουγιοχ, μεταξύ του του Μουντς και του Γιούνγκφραου, στον υψηλότερο σταθμό της Ευρώπης.

Το Άιγκερ αναφέρεται σε αρχεία του 13ου αιώνα, αλλά δεν υπάρχει κάποια ένδειξη για το πώς απέκτησε η κορυφή το όνομά της. Τα τρία βουνά της κορυφογραμμής αναφέρονται κοινώς ως Παρθένος (Γερμανικά: "Jungfrau"), Μοναχός ("Mönch" και Δράκοντας ("Eiger"). Το όνομα συνδέθηκε με τον Λατινικό όρο "acer", που σημαίνει αιχμηρός, αλλά κοινότερα με τον γερμανικό όρο "eigen", που σημαίνει "εξουσιάζω".
Νικόλαος Κούλας

Ο Νικόλαος Κούλας (1860 - 16 Δεκεμβρίου 1937) ήταν Πρόεδρος της Κοινότητας Κατερίνης από το 1927 ως το 1928.
Ιωάννης Λευίτης

Ο Ιωάννης Λευίτης (αναφέρεται στις πηγές και ως Ιωάννης Λεβίδης, 1881 - Αύγουστος 1972) ήταν πρωτοπόρος της γεωπονικής επιστήμης στην Πιερία, Δήμαρχος Κατερίνης το 1944. Επίσης, χρημάτισε επί μακρόν διευθυντής της Ενώσεως Γεωργικών Συνεταιρισμών της Κατερίνης.
Χρήστος Κόρακας

Ο Χρήστος Κόρακας του Ανδρέα (1914 - 27 Σεπτεμβρίου 1971) ήταν Έλληνας δικηγόρος και πολιτικός. Υπηρέτησε ως βουλευτής στην επαρχία Ελασσόνος.
BBC Radio Humberside

Το BBC Radio Humberside είναι ραδιοφωνικός σταθμός της υπηρεσίας BBC Local Radio και εξυπηρετεί την πρώην κομητεία Χάμπερσαϊντ, η οποία διασπάστηκε στο Βόρειο Λίνκολνσαϊρ, στο Βορειοανατολικό Λίνκολνσαϊρ, στο Ανατολικό Γιόρκσαϊρ και στην πόλη Κίνγκστον απόν Χαλ στις 1 Απριλιου του 1996.

Ο σταθμός ξεκίνησε να εκπέμπει στις 25 Φεβρουαρίου του 1971, τα στούντιό του βρίσκονται στο Χαλ και εκπέμπει στους 95.9 στα FM και στους 1485 στα AM. Επίσης, ο σταθμός εκπέμπει και μέσω ψηφιακού ραδιοφώνου.
Σισαπάνγκμα

To Σισαπάνγκμα είναι η 14η υψηλότερη κορυφή του κόσμου και θεωρείται ως η ευκολότερη από τις 8000+ μ. κορυφές για ορειβασία. Βρίσκεται βόρεια του Κατμαντού, στη θιβετιανή πλευρά των Ιμαλαΐων. To ινδονεπαλεζικό όνομα της κορυφής είναι "Γκοσαϊτάν" που σημαίνει "ιερός τόπος".
Ισπανικός Στρατός Ξηράς

Ο Ισπανικός Στρατός Ξηράς (ισπανικά: Ejercito de Tierra) είναι οι δυνάμεις ξηράς των Ισπανικών Ενόπλων Δυνάμεων, οι οποίες έχουν καθήκοντα στρατιωτικών επιχειρήσεων στην ξηρά. Ο Ισπανικός Στρατός Ξηράς είναι ένας από τους αρχαιότερους στρατούς του κόσμου, καθώς χρονολογείται στα τέλη του 15ου αιώνα.
Το ανοίκειο

Το ανοίκειο ("Das Unheimliche") είναι τίτλος δοκιμίου του θεμελιωτή της ψυχανάλυσης Σίγκμουντ Φρόιντ, το οποίο δημοσιεύτηκε το 1919, ελάχιστα πριν από το γνωστότερο και εκτενέστερο σύγγραμμα του συγγραφέα "Πέρα από την αρχή της ηδονής".

"Το ανοίκειο" ασχολείται, από τη σκοπιά της αισθητικής, με την πρόκληση του ανοίκειου (γερμ.: unheimlich) συναισθήματος στη λογοτεχνία, αλλά και στην πραγματική ζωή, με τον Φρόιντ να επιχειρεί να δώσει μία ψυχαναλυτική ερμηνεία στο φαινόμενο. Ο συγγραφέας ορίζει το ανοίκειο ως ταυτόχρονα αλλόκοτο, απόκοσμο, δυσοίωνο (με την έννοια του στοιχείου το οποίο προκαλεί την αίσθηση ότι επίκειται κάτι κακό), φρικτό και τρομακτικό.
BBC Radio Lincolnshire

Το BBC Radio Lincolnshire είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Λίνκολνσαϊρ. Ο σταθμός ξεκίνησε να εκπέμπει στις 11 Νοεμβρίου του 1980, τα στούντιό του βρίσκονται στο Λίνκολν και εκπέμπει στους 94.9 και 104.7 στα FM και στους 1368 στα AM. Επίσης, ο σταθμός εκπέμπει μέσω ψηφιακού ραδιοφώνου και μέσω διαδικτύου, από την υπηρεσία BBC iPlayer.
Foals

Οι Foals είναι αγγλικό εναλλακτικό ροκ συγκρότημα με ίντι και ποστ-ροκ στοιχεία που δημιουργήθηκε τον Οκτώβριο του 2005 στην Οξφόρδη της Αγγλίας. Τραγουδιστής του συγκροτήματος είναι ο ελληνικής καταγωγής Γιάννης Φιλιππάκης.
Škoda 440

Το Škoda 440, μαζί με τα παρόμοια 445 και 450, ήταν μικρομεσαία αυτοκίνητα που παρήχθησαν και διατέθηκαν στην αγορά από την τότε τσεχοσλοβακική και σήμερα τσεχική αυτοκινητοβιομηχανία Škoda Auto, μεταξύ του 1955 και του 1959. Στην πρώην Τσεχοσλοβακία ονομάζονταν με το εκεί δημοφιλές όνομα Spartak (Σπάρτακος). Το 440 αντικατέστησε το 1101 Tudor, το οποίο παραγόταν από το 1946 έως το 1952, αν και υπήρξε ένα ενδιάμεσο χρονικά μοντέλο, που ήταν το Škoda 1200 του 1952 - 1956.

Συνολικά κατασκευάστηκαν 75.417 αντίτυπα σειράς 440 και 9.375 αντίτυπα από την σειρά 445, η οποία είχε κινητήρα 1.2 λίτρων, έναντι 1.1 λίτρων της 440. Επίσης, από την καμπριολέ έκδοση, που διατέθηκε ως 450 και έφερε τον κινητήρα των 1.2 λίτρων, παρήχθησαν μόλις 1.010 αντίτυπα. Αντικαταστάθηκαν από το Škoda Octavia το 1959, ενώ το κάμπριο 450 από το Škoda Felicia επίσης το 1959.
Τζον Βενν

Ο Τζον Βενν (Αγγλικά:John Venn, 4 Αυγούστου 1834 – 4 Απριλίου 1923) ήταν Άγγλος λογικολόγος και φιλόσοφος. Είναι γνωστός για τη σύλληψη του διαγράμματος Βενν, που χρησιμοποιείται σε πολλά επιστημονικά πεδία, περιλαμβανομένης της θεωρίας συνόλων, της θεωρίας πιθανοτήτων, της λογικής, της στατιστικής και της πληροφορικής.
Anaconda

To Anaconda είναι τραγούδι της Αμερικανίδας καλλιτέχνιδας Νίκι Μινάζ, από το τρίτο στούντιο άλμπουμ της, The Pink Print (2014). Κυκλοφόρησε στις 4 Αυγούστου 2014 από την Young Money Entertainment, Cash Money Records, και τη Republic Records ως το δεύτερο single από το δίσκο. Την παραγωγή του κομματιού αναλάβε ο Polow Da Don και Da Internz. Το εξώφυλλο του "Anaconda" συζητήθηκε πολύ στο Διαδίκτυο λόγω της αποκαλυπτικότητας του. Δέχθηκε γενικά θετικές κριτικές από τους κριτικούς μουσικής. Εμπορικά, το τραγούδι ήταν μια διεθνής επιτυχία φτάνοντας στο νούμερο 2 των Hot 100 των ΗΠΑ. Πέρασε οκτώ συνεχόμενες εβδομάδες στην πρώτη δεκάδα εκεί. Πήγε στο top ten στην Αυστραλία, τον Καναδά, την Ιρλανδία, τη Νέα Ζηλανδία και το Ηνωμένο Βασίλειο. 

Ένα συνοδευτικό βίντεο για το τραγούδι σκηνοθετημένο από τον Colin Tilley βγήκε στις 19 Αυγούστου 2014. Μετά την κυκλοφορία του βίντεο, έσπασε το ρεκόρ για τα περισσότερα views σε μία μέρα στο Youtube, με 19,6 εκ. που το κατείχε μέχρι τον προηγούμενο μήνα. 

Επίσης αναφέρεται πως το τραγούδι είναι μια διασκευή του τραγουδιού "Baby Got Back" του Sir Mix-a-Lot από το 1992.
Παλαιστίνη υπό Βρετανική Εντολή

Η Παλαιστίνη υπό Βρετανική Εντολή (αγγλικά: "Mandatory Palestine") ήταν μια γεωπολιτική οντότητα που δημιουργήθηκε μετά τον Α΄ Παγκόσμιο Πόλεμο. Από τα τέλη της δεκαετίας του 1910-αρχές της δεκαετίας του 1920 και για περίπου τριάντα χρόνια η Παλαιστίνη τελούσε υπό βρετανική διοίκηση. Η Βρετανική Εντολή στην Παλαιστίνη τερματίστηκε το 1948 με την ίδρυση του κράτους του Ισραήλ. Ακολούθησε ο Αραβοϊσραηλινός πόλεμος του 1948.
Cyan Worlds

Η Cyan, Inc., γνωστή και ως Cyan Worlds, είναι αμερικανική εταιρία βιντεοπαιχνιδιών, η οποία ιδρύθηκε από τους αδερφούς Ραντ και Ρόμπιν Μίλερ το 1987, και είναι γνωστή για την παράγωγη της ομώνυμης σειράς βιντεοπαιχνιδιών "Myst". Μέτα την μεγάλη επιτυχία του "Myst", το Sequel του το "Riven" πούλησε πολλά εκατομμύρια κομμάτια, η Cyan αποφάσισε να δημιουργήσει και ένα online βιντεοπαιχνίδι περιπέτειας το το οποίο ακυρώθηκε και άνοιξε εκ νέου αρκετές φορές. Για να διευκρινίσει το όνομα της εταιρείας, ο Διευθύνων Σύμβουλος Ραντ Μίλερ άλλαξε το όνομα από "Cyan" σε "Cyan Worlds", μετά την κυκλοφορία του "Riven". Η εταιρεία μετακόμισε στο Mead, της Ουάσιγκτον λίγο έξω από το Σποκέιν.
Κοσμάς Αλεξανδρίδης

O Κοσμάς Αλεξανδρίδης (1908 - 22 Απριλίου 1955) ήταν Έλληνας δικηγόρος και πολιτικός. Διετέλεσε βουλευτής Σερρών με το Κόμμα Φιλελευθέρων και υφυπουργός Εφοδιασμού.
Νεοκλασική αρχιτεκτονική

W.Thornton, B.H.Latrobe, Ch. Bulfinc, [[Καπιτώλιο των Ηνωμένων Πολιτειών|Καπιτώλιο]], 1793-1811 και 1850, [[Ουάσινγκτον|Ουάσινγκτον]].
Η Νεοκλασική αρχιτεκτονική είναι αρχιτεκτονικό στυλ που έχει τις ρίζες του στο νεοκλασικό κίνημα που ξεκίνησε στα μέσα του 18ου με αρχές 19 αιώνα. Η ανάπτυξη της αρχαιολογίας ήταν κρίσιμη για την ανάδειξη της αρχιτεκτονικής αυτής. Οι ανασκαφικές τοποθεσίες όπως αυτές της Πομπηίας και του Ερκολάνου επέτρεψαν στους αρχιτέκτονες να κάνουν σε βάθος ερμηνείες της κλασικής αρχιτεκτονικής και να συνθέσουν το δικό τους μοναδικό στυλ. Στην πιο αγνή της μορφή έχει ένα ύφος προερχόμενο κυρίως από την αρχιτεκτονική της κλασικής Ελλάδας και Ρώμης, τις αρχές του Βιτρούβιου και του Ιταλού αρχιτέκτονα Αντρέα Παλάντιο. 

Η νεοκλασική αρχιτεκτονική χαρακτηρίζεται από το μεγαλείο της κλίμακας, την απλότητα των γεωμετρικών μορφών, την ελληνική - ειδικά τη δωρική - ή τη ρωμαϊκή λεπτομέρεια, τη δραματική χρήση των στηλών και μια προτίμηση για κενά τείχη. Η νέα προτίμηση για απλότητα αντιπροσωπεύει μια γενική αντίδραση στις υπερβολές του στυλ ροκοκό, αλλά και σε κάποια κλασικιστικά χαρακτηριστικά του ύστερου μπαρόκ. 

Ο νεοκλασικισμός άκμασε στις Ηνωμένες Πολιτείες και στην Ευρώπη, με παραδείγματα που εμφανίζονται σε σχεδόν όλες τις μεγάλες πόλεις. Η Αικατερίνη Β' της Ρωσίας μετέτρεψε την Αγία Πετρούπολη σε μια απαράμιλλη συλλογή νεοκλασικών κτιρίων τόσο προηγμένων όσο κάθε σύγχρονο γαλλικό και αγγλικό κτίριο.

Μέχρι το 1800 σχεδόν όλη η νέα βρετανική αρχιτεκτονική αντανακλούσε το νεοκλασικό πνεύμα (βλ. Robert Adam, John Soane). Ο πιο τολμηρός καινοτόμος Γάλλος αρχιτέκτονας ήταν ο Claude-Nicolas Ledoux, ο οποίος διαδραμάτισε κεντρικό ρόλο στην εξέλιξη της νεοκλασικής αρχιτεκτονικής. Στις Ηνωμένες Πολιτείες ο νεοκλασικισμός συνέχισε να ανθίζει καθ 'όλη τη διάρκεια του 19ου αιώνα, καθώς πολλοί αρχιτέκτονες έψαχναν να κάνουν την αναλογία μεταξύ της νέας χώρας και της αυτοκρατορικής Ρώμης κατά το σχεδιασμό μεγάλων κυβερνητικών κτιρίων. Το στυλ εξαπλώθηκε επίσης στην αποικιακή Λατινική Αμερική.
Εδουάρδος Μάσον

Ο Εδουάρδος Μάσον (Edward Masson) (1799-1873) ήταν Σκώτος φιλέλληνας εκδότης, διανοούμενος και εκπαιδευτικός, αλλά και νομομαθής που υπηρέτησε ως ο πρώτος Εισαγγελέας του νεοσύστατου ελληνικού κρατιδίου.

Ο Μάσον έφτασε στην Ελλάδα το 1824, έλαβε μέρος στην Ελληνική επανάσταση του 1821 και τα τελευταία έτη του Αγώνα διετέλεσε γραμματέας του διοικητή του ελληνικού επαναστατικού στόλου («Ελληνική Στολαρχία») λόρδου Κόχραν. Για τις υπηρεσίες του βραβεύτηκε από την ελληνική κυβέρνηση με το Αριστείο του Αγώνα και έλαβε τιμητικά τον βαθμό του «Λοχαγού της Φάλαγγας». Χάρις στην εξαιρετική φιλομάθειά του κατόρθωσε εντός τεσσάρων μηνών να μάθει τέλεια την ελληνική γλώσσα (ομιλία-γραφή) και διορίσθηκε καθηγητής φιλοσοφίας, πολιτικής οικονομίας και θεολογίας στο «Αλληλοδιδακτικό Σχολείο» του Ναυπλίου. Συνεργάσθηκε στενά με τον Θεόκλητο Φαρμακίδη. Στο Ναύπλιο εξέδιδε το 1838 τον «Παρατηρητή».

Μετά την άφιξη του Ιωάννη Καποδίστρια ο Μάσον τοποθετήθηκε ως μέλος του «Θαλασσίου Δικαστηρίου» και εν συνεχεία εργάσθηκε ως δικηγόρος. Ήταν ο συνήγορος του Γεωργίου Μαυρομιχάλη (ενός εκ των δυο δολοφόνων του Κυβερνήτη) . Επί Αντιβασιλείας πριν την ενηλικίωση του βασιλιά Όθωνα, ο Μάσον προήχθη σε γενικό εισαγγελέα και κλήθηκε να οργανώσει την νεότευκτη αυτή δικαστική υπηρεσία. Ήταν ο δημόσιος κατήγορος στη δίκη των αγωνιστών Θεόδ. Κολοκοτρώνη και Δημ. Πλαπούτα, ζητώντας τη θανατική τους καταδίκη για έσχατη προδοσία. Πήρε επίσης μέρος στη δίκη της «Φιλορθοδόξου Εταιρείας» που έγινε στην Αθήνα με κατηγορούμενους τους Νικηταρά, Γεώργιο Καποδίστρια και Ν. Ρενιέρη, ως συνήγορος υπεράσπισης. Στις 18 Δεκεμβρίου του 1840 προκάλεσε μεγάλη αναστάτωση στο ακροατήριο με τις αλλοπρόσαλλες αγορεύσεις του και λόγω της γενικής κατακραυγής που ξεσηκώθηκε σε βάρος του, φυγαδεύτηκε αφού πρώτα ένας φοιτητής της Νομικής ονόματι Κίμων Δάλας πυροβόλησε δυο φορές εναντίον του χωρίς να τον τραυματίσει.

Εν συνεχεία ο Μάσον θήτευσε σαν Αρεοπαγίτης, αλλά παραιτήθηκε γρήγορα από το αξίωμά του και μετέβη στην Ιρλανδία, όπου έγινε καθηγητής «Ελληνικής Εκκλησιαστικής Ιστορίας», ενώ εξέδωσε στην αγγλική και την ελληνική γλώσσα την εφημερίδα «Ελληνική Σημαία». Επέστρεψε στην Ελλάδα το 1865 και εξέδωσε το περιοδικό «Μνήμων» (1867), για να πεθάνει τελικά στην αφάνεια οκτώ χρόνια αργότερα και σε ηλικία 74 ετών. Η κόρη του Μπέσσυ Μάσον υπήρξε διευθύντρια του Παρθεναγωγείου της Πλάκας, ιδιοκτησίας της θείας της, Κ. Χιλλ.
Δημήτριος Ζάννος

Ο Δημήτριος Ζάννος (1889 - 1967) ήταν Έλληνας βιομήχανος και πολιτικός.
Νικόλαος Γιαννηκώστας

Ο Νικόλαος Γιαννηκώστας (1836 - 1911) ήταν Έλληνας αξιωματικός του στρατού και πολιτικός.
Πιρί Μεχμέτ Πασάς

Ο Πιρί Μεχμέτ Πασάς (τούρκικα:Pîrî Mehmed Paşa) (; - 1533) ήταν Οθωμανός Βεζίρης επί βασιλείας Σελίμ Α΄ και Σουλεϊμάν Α΄ κατά τα έτη 1518 - 1523.
Ρόμπερτ Μακ

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!


Ο Ρόμπερτ Μακ (γεννημένος στις 8 Μαρτίου 1991) είναι Σλοβάκος διεθνής ποδοσφαιριστής, ο οποίος αγωνίζεται στην Ουγγαρία για λογαριασμό της ομάδας της Φερεντσβάρος, καθώς και στην Εθνική Σλοβακίας ως πλάγιος μέσος και μεσοεπιθετικός.
BBC Radio Durham

Το BBC Radio Durham ήταν ραδιοφωνικός σταθμός της υπηρεσίας BBC Local Radio, ο οποίος ξεκίνησε να εκπέμπει το 1968 και εξυπηρετούσε την κομητεία Ντάρχαμ. Ο σταθμός είναι ο μόνος σταθμός του BBC Local Radio, ο οποίος ήταν κανονικός σταθμός και έκλεισε πλήρως.

Ξεκίνησε να λειτουργεί στις 31 Ιουλίου του 1968, αλλά μετά την απόφαση της κυβέρνησης για την λειτουργία μόνο 20 τοπικών ραδιοφωνικών σταθμών, το BBC σταμάτησε τη μετάδοση του BBC Radio Durham στις 25 Αυγούστου του 1972.

Ήταν ο μόνος κανονικός σταθμός, ο οποίος έκπεμπε σε ολόκληρη την κομητεία και όχι μόνο σε μία πόλη. Όταν το BBC ξεκίνησε την λειτουργία του BBC Radio Newcastle, ο οποίος κάλυπτε το Βόρειο Ντάρχαμ και του BBC Radio Teesside, ο οποίος κάλυπτε το Νότιο Ντάρχαμ, ο σταθμός απορροφήθηκε από τους δύο σταθμούς. Παρόλο που, ο σταθμός μετακινήθηκε στο Καρλάιλ για να δημιουργήσει εκεί ένα νέο ραδιοφωνικό σταθμό. Πλέον, η κομητεία Ντάρχαμ καλύπτεται από τους σταθμούς "BBC Radio Newcastle" και "BBC Tees".

Κατηγορία:British Broadcasting Corporation
Κατηγορία:BBC Local Radio
Αχιλλέας Παπαλουκάς

Ο Αχιλλέας Παπαλουκάς (1830 - 1915) ήταν Έλληνας πολιτικός.
Ikariam

Το Ikariam είναι MMOG βιντεοπαιχνίδι στρατηγικής για PC που δημιουργήθηκε και συντηρείται από τη Gameforge AG. Το παιχνίδι διαδραματίζεται στην εποχή της κλασικής Ελλάδας σε ένα αρχιπέλαγος, με τους παίκτες να γίνονται κυβερνήτες μιας μικρής πόλης, την οποία θα πρέπει να επεκτείνει και να ηγηθεί. Το Ikariam έλαβε γενικά θετικές κριτικές.
Κάγκου

To Κάγκου είναι πτηνό της οικογενείας των Ρινοχαιτιδών που απαντά αποκλειστικά στην Νέα Καληδονία. Η επιστημονική ονομασία του είδους είναι "Rhynochetos jubatus" και δεν περιλαμβάνει υποείδη (μονοτυπικό).

Το κάγκου είναι το "εθνικό πτηνό της Νέας Καληδονίας", στα ορεινά δάση της οποίας ζει ως ενδημικό. Αποτελεί μεγάλο ταξινομικό πρόβλημα για τους ερευνητές, ως ο μοναδικός -αρτίγονος- αντιπρόσωπος του γένους και της οικογενείας του. Έχει κάποια πολύ ιδιαίτερα χαρακτηριστικά και απειλήθηκε στο πρόσφατο παρελθόν με εξαφάνιση, όπως έγινε με το συγγενικό του πεδινό είδος (βλ. Συστηματική ταξινομική). Σήμερα προστατεύεται αυστηρά, αλλά ο κίνδυνος να βρεθεί ξανά στα πρόθυρα της εξαφάνισης δεν έχει εκλείψει, διότι θεωρείται εξαιρετικά ευάλωτο στα εισηγμένα ζώα-θηρευτές της πατρίδας του.
Άμα Νταμπλάμ

Το Άμα Νταμπλάμ είναι βουνό της οροσειράς των Ιμαλαΐων στο ανατολικό Νεπάλ. Η υψηλότερη κορυφή είναι 6.856 μ. και η χαμηλότερη δυτική κορυφή είναι 6.170 μ. Το όνομα του βουνού σημαίνει "το περιδέραιο της μητέρας". Οι μακριές κορυφογραμμές μοιάζουν με τα προστατευτικά χέρια της μητέρας ("άμα") και ο παγετώνας ανάμεσά τους συμβολίζει το "νταμπλάμ", το παραδοσιακό διπλό περιδέραιο που περιέχει εικόνες των θεών και φορούν οι γυναίκες Σέρπα.

Η πρώτη ανάβαση στο Άμα Νταμπλάμ έγινε στις 13 Μαρτίου 1961 από τον Νεοζηλανδό Μάικ Γκιλ, τον Αμερικανό Μπάρι Μπίσοπ, τον Βρετανό Μάικ Γουόρντ και τον επίσης Νεοζηλανδό Γουόλι μέσω της "Νοτιοδυτικής Κόψης". Εγκλιματίστηκαν πολύ καλά στο υψόμετρο, καθώς έμειναν στα 5.800 μέτρα, κοντά στη βάση της κορυφής ως μέλη της επιστημονικής αποστολής Silver Hut το 1960-61, με αρχηγό Έντμουντ Χίλαρι

Το Άμα Νταμπλάμ είναι η τρίτη δημοφιλέστερη κορυφή των Ιμαλαΐων για ορειβατικές αποστολές. Η δημοφιλέστερη διαδρομή είναι η "Νοτιοδυτική Κόψη". Οι ορειβάτες τυπικά διαμορφώνουν τρεις κατασκηνώσεις κατάμήκος της ράχης με την Κατασκήνωση 3 ακριβώς κάτω και δεξιά από τον κρεμάμενο παγετώνα, τον Νταμπλάμ. Τυπικά ο πάγος που αποκολλάται από τον παγετώνα κυλάει αριστερά, μακριά από τις κατασκηνώσεις, κάτι που δεν συνέβη με τη χιονοστιβάδα του 2006. Οι καλύτεροι μήνες για ανάβαση είναι οι Απρίλιος-Μάιος (πριν τους Μουσώνες) και Σεπτέμβριος-Οκτώβριος.

Την Άνοιξη του 1987 έγινε και η πρώτη επιτυχημένη Ελληνική ορειβατική αποστολή στο Άμα Νταμπλάμ και στα Ιμαλάια γενικότερα. Στην κορυφή έφτασαν οι ορειβάτες Μιχάλης Τσουκιάς, Κώστας Μανάλης και Χρήστος Λάμπρης ακολουθώντας την Νοτιοδυτική Κόψη.
Εκκλησία της Ισλανδίας

Η Εκκλησία της Ισλανδίας ή Ευαγγελική Λουθηρανική Εκκλησία της Ισλανδίας (ισλανδ.: "Hin Evangeliska Lúterska Kirkja") ή Εθνική Εκκλησία (ισλανδ.: "Þjóðkirkjan") είναι η εκκλησία της Ισλανδίας που αποτελεί την επίσημη θρησκεία της χώρας. Δογματικά συγκαταλέγεται στα Λουθηρανικά χριστιανικά δόγματα.

Η Εκκλησία είναι οργανωμένη σε μία επισκοπή με προκαθήμενο τον Επίσκοπο της Ισλανδίας. Η σημερινή Επίσκοπος της Ισλανδίας, Άγκνες Σίγκουρδατντότιρ, είναι η πρώτη γυναίκα που έλαβε αυτό το αξίωμα.
Γεώργιος Σταμάτης

Ο Γεώργιος Σταμάτης (Παραβόλα Αιτωλοακαρνανίας, 1915 - Αγρίνιο, 3 Μαΐου 1986) υπήρξε Έλληνας δικηγόρος και πολιτικός από την Αιτωλοακαρνανία, ο οποίος υπηρέτησε ως νομάρχης, βουλευτής και ως υπουργός.
BBC Southern Counties Radio

Το BBC Southern Counties Radio ήταν ραδιοφωνικός σταθμός της υπηρεσίας BBC Local Radio, ο οποίος εξυπηρετούσε τις κομητείες Σάρρεϋ και Σάσσεξ. Ο σταθμός έκπεμπε από τα στούντιό του στο Μπράιτον και στο Γκίλντφορντ στα FM, στα AM και μέσω ψηφιακού ραδιοφώνου.
Γκασερμπρούμ Α΄

Το Γκασερμπρούμ Α΄, επίσης γνωστό ως Κρυμμένη Κορυφή ή K5, είναι η ενδέκατη υψηλότερη κορυφή της γης, στα σινοπακιστανικά σύνορα, στην περιοχή Γκιλγκίτ–Μπαλτιστάν του Πακιστάν και Σιντζιάνγκ της Κίνας. Το Γκασερμπρούμ Α΄ είναι τμήμα της ορεινής μάζας του Γκασερμπρούμ, στο Καρακορούμ των Ιμαλαΐων. Το όνομά του προέρχεται από το "ργκάσα" (όμορφο) και "μπρουμ" (βουνό), στη θιβετιανή γλώσσα Μπάλτι.

Στο Γκασερμπρούμ Α΄ αποδόθηκε ο κωδικός Κ5 (δηλαδή η 5η κορυφή του Καρακορούμ) από τον Τόμας Τζορτζ Μοντγκόμερι το 1856 όταν για πρώτη φορά κατέγραψε τις κορυφές του Καρακορούμ κατά τη διάρκεια της Μεγάλης Τριγωνομετρικής Επιθεώρησης της Ινδίας. Το 1892 ο Ουίλιαμ Μάρτιν Κόνγουεϊ χρησιμοποίησε το εναλλακτικό όνομα Κρυμμένη Κορυφή.

Στο Γκασερμπρούμ Α΄ ανέβηκαν για πρώτη φορά στις 5 Ιουλίου, 1958 οι Πίτερ Σένινγκ και Άντριου Κάουφμαν μέλη μιας οκταμελούς αμερικανικής αποστολής στην οποία συμμετείχαν οι Νίκολας Μπ. Κλιντς ως αρχηγός και οι Ρίτσαρντ Κ. Ίρβιν, Τομ Νέβισον, Τομ ΜκΚόρμακ, Μπομπ Σουίφτ και Τζιλ Ρόμπερτς
Best of Grim Reaper

Το Best of Grim Reaper είναι συλλογή τραγουδιών του βρετανικού χέβι μέταλ συγκροτήματος Grim Reaper, η οποία κυκλοφόρησε στις 28 Σεπτεμβρίου 1999 από την δισκογραφική εταιρεία "RCA".

Η συλλογή περιλαμβάνει κομμάτια από τους τρεις δίσκους που κυκλοφόρησε το συγκρότημα κατά την δεκαετία του '80, έχοντας κλίση προς το πρώτο τους άλμπουμ, ""See You in Hell", από το οποίο λείπει μόνο το τραγούδι "Liar"".
Fear No Evil

Το Fear No Evil είναι το δεύτερο στούντιο άλμπουμ του βρετανικού χέβι μέταλ συγκροτήματος Grim Reaper, το οποίο κυκλοφόρησε τον Μάιο του 1985 μέσω της "Ebony Records" στην Ευρώπη και μέσω της "RCA" στις Ηνωμένες Πολιτείες.

Αυτό ήταν το μοναδικό από τα τρία στούντιο άλμπουμ που κυκλοφόρησαν οι Grim Reaper κατά την δεκαετία του '80, το οποίο δεν κατάφερε να μπει στη λίστα του Billboard Top-100, φθάνοντας ως το # 111.

Ένα βίντεο κλιπ γυρίστηκε για το ομώνυμο κομμάτι του δίσκου.
Rock You to Hell

Το Rock You to Hell είναι το τρίτο στούντιο άλμπουμ του βρετανικού χέβι μέταλ συγκροτήματος Grim Reaper, το οποίο κυκλοφόρησε στις 5 Σεπτεμβρίου 1987 μέσω της δισκογραφικής εταιρείας "RCA".

Το εξώφυλλο του άλμπουμ σχεδιάστηκε από τον Γκάρι Σαρπ, ενώ ένα βίντεο κλιπ γυρίστηκε για το ομώνυμο κομμάτι.

Αυτός ήταν ο τελευταίος δίσκος που κυκλοφόρησαν οι Grim Reaper κατά την δεκαετία του '80, αφού διαλύθηκαν λόγω προβλημάτων με την προηγούμενη δισκογραφική τους εταιρεία, "Ebony Records".

Το άλμπουμ ανέβηκε στο # 93 του Billboard στις Ηνωμένες Πολιτείες.
Σίντια Κλίτμπο

Η Σίντια Κλίτμπο ("Cynthia Klitbo") ισπανική : [ˈsintja ˈklitβo], γεννημένη στις 11 Μαρτίου 1967 στο Σακατέκας, Σακατέκας, Μεξικό, είναι μεξικανή ηθοποιός της τηλενουβέλας, του θεάτρου και του μεξικάνικου κινηματογράφου. Είναι πιό γνωστή για τους ρόλους της ως Λάουρα στη τηλενουβέλα La Dueña (1995), ως Ταμάρα ντε Ντουβάλ στη τηλενουβέλα El privilegio de amar (1998).

Η Σίντια Κλίτμπο γεννήθηκε στις 11 Μαρτίου 1967 στο Σακατέκας, κόρη Δανού πατέρα και Μεξικανής μητέρας. Άρχισε την τηλεοπτική καριέρα της το 1987 στη τηλενουβέλα "Como Duele Callar". Συμμετείχε επίσης στις τηλενουβέλες όπως "Amor en Silencio", "Mi Segunda Madre", "Yo Compro Esa Mujer". Η Σίντια ξεχώρισε στη τηλενουβέλα "Cadenas de amargura".

Στην τηλενουβέλα "La Dueña" άλλη μια φορά έπαιξε την κακιά. Οι αξιόλογες παραστάσεις στις τηλενουβέλες "Alguna vez", "Tendremos alas", "El Privilegio de Amar" και "La Casa en la Playa" καθιέρωσαν τη Σίντια ως μία από τις πιο γνωστές ηθοποιούς της γενιάς της.
Η Κλίτμπο έχει ένα ευρύ φάσμα των υποκριτικές ικανότητες. Αξιόλογες παραστάσεις με βαθιές ψυχολογικές ερμηνείες φέρονται στην οθόνη από αυτήν την ηθοποιό. Στην τηλενουβέλα "El Privilegio de Amar" ξύρισε το κεφάλι της για να παρουσιάσει την παραφροσύνη και ήττα του χαρακτήρα της.

Στις 1 Αυγούστου 2006 γέννησε ένα κοριτσάκι, την ονόμασε Ελίσα Φερνάντα.
Σωσίβια λέμβος

thumb|right|Σωσίβια λέμβος
thumb|right|Σωσίβια λέμβος
Σωσίβια λέμβος είναι η λέμβος ειδικής κατασκευής μετά στεγανών διαμερισμάτων, προς πρώρα και προς πρύμνη. Έχει τόσο μεγάλο περιθώριο θετικής πλευστότητας, ώστε δεν βυθίζεται, ακόμη και αν κατακλυσθεί από κύματα. Η όλη κατασκευή και το σχήμα των παρειών και των ισχίων της λέμβου παρέχει , εξασφαλίζοντάς την από κινδύνους ανατροπής. Τα πολεμικά πλοία έχουν μία ή δύο σωσίβιες λέμβους, κυρίως προς διάσωση ανδρών πεσόντων στη θάλασσα. Τα εμπορικά όμως και τα μεγάλα επιβατηγά, φέρουν αριθμό σωσίβιων λέμβων επαρκή, ώστε να περιλάβουν το πλήρωμα και τους επιβάτες. Η καθαίρεση των σωσίβιων τούτων λέμβων επιτυγχάνεται δι' ειδικού τύπου επωτίδων, που μπορούν να λειτουργήσουν ακόμη και αν το πλοίο έχει λάβει μεγάλη κλίση. Συνήθως είναι τοποθετημένες στα καταστρώματα των πλοίων, για να χρησιμοποιηθούν παράλληλα με τα σωσίβια, σε περίπτωση ναυαγίου. Σε αυτές βρίσκονται αποθηκευμένα συμπυκνωμένα τρόφιμα και διάφορα αντικείμενα, χρήσιμα για τη διάσωση των ναυαγών όπως: φακοί, σφυρίχτρες, φωτοβολίδες, κιτ αλιείας, κουβέρτες, νερό και αποθηκευμένα τρόφιμα.
Φρούριο Ούστρα

Το Φρούριο Ούστρα ("βουλγαρικά : Крепост Устра") είναι, ερειπωμένο σήμερα, βυζαντινό κάστρο στην Βουλγαρία κοντά στις πόλεις Ζλάτογκραντ και Μομτσίλγκραντ κοντά στα σύνορα με την Ελλάδα στην οροσειρά της Ροδόπης. 

Είναι χτισμένο στη κορυφή βραχώδη λόφου, καταλαμβάνει έκταση 1,300 τετραγωνικά μέτρα, σήμερα διασώζονται 113 μέτρα του τείχους και σε μερικά σημεία έως 2 μέτρα πάχος. Το κάστρο είχε τρεις πύργους, ο ένας τριώροφος με υπόγεια δεξαμενή νερού, η κεντρική πύλη ήταν στα ανατολικά και η πρόσβαση γινόταν με σκαλοπάτια σκαλισμένα στο βράχο. 

Χτίστηκε τον 10ο αιώνα επί βασιλείας του Κωνσταντίνου Πορφυρογέννητου για την προστασία των εμπορικών δρόμων της περιοχής. Πιστεύεται ότι κατακτήθηκε από τον Ιβάν Ασέν Β΄ και πέρασε στην κατοχή των Βουλγάρων. Από το 1968 είναι προστατευόμενο μνημείο πολιτιστικής κληρονομιάς.
Φρούριο Καλέτο

Το Φρούριο Καλέτο ("βουλγαρικά : Крепост Калето") είναι κάστρο, ερειπωμένο σήμερα, στη Βουλγαρία. Βρίσκεται κοντά στο χωριό Κοσνίτσα του Δήμου Σμόλιαν, σε υψόμετρο 1006 μέτρα στην κορυφή λόφου. 

Το κάστρο χτίστηκε το 5ο αιώνα από τους Βυζαντινούς και τον 6ο αιώνα αναφέρεται κατεστραμμένο, μετά από πολλά χρόνια επισκευάστηκε και κατοικήθηκε πάλι. Χρησιμοποιήθηκε για τον έλεγχο και ασφάλεια του δρόμου που διέσχιζε την κοιλάδα του ποταμού Άρδα, αλλά και την προστασία των κατοίκων των γειτονικών χωριών. Πιστεύεται ότι στέγαzε την φρουρά με τις οικογένειες τους. Το κάστρο σχετίζεται την Άννα της Σαβοΐας που το δώρησε μαζί με άλλα στον Βούλγαρο τσάρο Ιβάν Αλεξάντερ για την βοήθεια του εναντίον του Ιωάννη Καντακουζηνού διεκδικητή του Βυζαντινού θρόνου.

Σήμερα σώζεται τμήμα του βόρειου τείχους μήκους 47 μέτρων, και του δυτικού τείχους μήκους 38 μέτρων. Η κεντρική πύλη του ήταν σε σπήλαιο που και σήμερα αν και κατεστραμμένη το σπήλαιο είναι η μόνο πρόσβαση σε αυτό. Τα τείχη είχαν πάχος 1.70 έως 1.80 μέτρα. Στο κάστρο έχουν βρεθεί ερείπια ναού της αρχαιότητας. 

Από το 1955 αποτελεί μνημείο πολιτιστικής κληρονομιάς της Βουλγαρίας.
Κάστρο του Ζάτριτς

Το Κάστρο του Ζάτριτς (σερβικά : Затрич) είναι ένα φρούριο στο Κοσσυφοπέδιο, τα ερείπια του οποίου βρίσκονται κοντά στο χωριό Ζάτριτς δέκα χιλιόμετρα βόρεια της Ομπάνοβατς. Βρίσκεται σε μία κορυφή που ονομάζεται Γκραντίστε, 1013 μέτρα πάνω από την επιφάνεια της θάλασσας, η οποία δεσπόζει στην κοιλάδα του λευκού Δρίνου και του Πρίζρεν. Έχει χαρακτηριστεί ως προστατευόμενος αρχαιολογικός χώρος, κάτω από την προστασία της Δημοκρατίας της Σερβίας από το 1967.

Δεν υπάρχουν πολλές πληροφορίες για την ιστορία του αλλά πιστεύεται ότι ήταν ένα παλιό βυζαντινό φρούριο ίσως και πόλη, όπου θα μπορούσε να στεγάσει χιλιάδες ανθρώπους.

Αποτελείται από την άνω πόλη, που βρίσκεται στην κορυφή, και την κάτω πόλη. Έχει σχήμα που μοιάζει με αιχμηρό δόντι ή ράμφος , η νότια και η ανατολική πλευρά του προστατεύονται από γκρεμό που σε ορισμένα σημεία φτάνει μέχρι και 50 μέτρα. Στη βόρεια πλευρά του, υπάρχει ένα φυσικό πλάτωμα, όπου η αρχαιολογική έρευνα ανακάλυψε κεραμικά, τούβλα αλλά και οστά, επίσης το περίγραμμα των τεσσάρων τετράγωνων και πολυγωνικών εγκαταστάσεων, και η βάση των πύργων με τις ράμπες, οι οποίες συνδέουν την κάτω πόλη στην άνω πόλη.
Υπέρ Παλαμήδους Απολογία

Ο Υπέρ Παλαμήδους Απολογία είναι αριστοτεχνικός λόγος (δικαίως χρῆσθαι τόν λόγον) του Γοργία που γράφτηκε μετά το Εγκώμιον της Ελένης (415 π.Χ.) δηλαδή δεκαπέντε περίπου χρόνια πριν την Απολογία Σωκράτους του Πλάτωνα και αναφέρεται στην κατηγορία από φθόνο τού Οδυσσέα για έναν άνθρωπο σοφό και ευεργέτη. Το σχετικό έργο απέκτησε ιδιαίτερη σημασία γιατί μια πλειάδα μελετητών μέχρι τις μέρες μας ασχολήθηκε επισταμένα με τη σύγκρισή του με την Απολογία τους Σωκράτους του Πλάτωνα από την οποία αντλεί αρκετά στοιχεία.
Θεμιστοκλής Ξανθόπουλος

Ο Θεμιστοκλής Ξανθόπουλος είναι Έλληνας πολιτικός μηχανικός, υδραυλικός μηχανικός και Ομότιμος καθηγητής του Εθνικού Μετσόβιου Πολυτεχνείου.
Dropkick Murphys

Οι Dropkick Murphys είναι αμερικανικό σέλτικ πανκ συγκρότημα που δημιουργήθηκε το 1996 στη Μασαχουσέτη. Το 2007 το συγκρότημα υπέγραψε συμβόλαιο με την Warner Bros. Records.
The National

Οι The National είναι αμερικάνικο ίντι ροκ συγκρότημα που δημιουργήθηκε το 1999 στο Σινσινάτι του Οχάιο και σήμερα έχει ως έδρα το Μπρούκλιν της Νέας Υόρκης. Οι στίχοι τους έχουν περιγραφεί ως "σκοτεινοί, μελαγχολικοί και δυσερμήνευτοι".

Το 2014, το άλμπουμ τους "Trouble Will Find Me", ήταν υποψήφιο για το βραβείο του "Καλύτερου Εναλλακτικού Άλμπουμ" στα Βραβεία Γκράμι.
Νικόλαος Σισίνης

Ο Νικόλαος Σισίνης (1800 - 1880) ήταν Έλληνας συνταγματάρχης και πολιτικός.
Λικ Τάουν ΦΚ

Η Λικ Τάουν ΦΚ (αγγλικά: Leek Town Football Club) είναι αγγλική ποδοσφαιρική ομάδα με έδρα το Λικ στην κομητεία Στάφορντσαϊρ της Αγγλίας. Η Λικ Τάουν ιδρύθηκε το 1946 ως Λικ Λόου Χάμιλ, ενώ αγωνίζεται στη Νόρδερν Πρέμιερ Λιγκ Ντιβίζιον Ουάν Σάουθ, όπου τη σεζόν 2013-14 κατέκτησε την 3η θέση. Το ψευδώνυμο της ομάδας είναι «Δε Μπλουζ» (αγγλικά: "The Blues", μετάφραση: οι μπλε) και αγωνίζονται στο Χάρισον Παρκ.

Ο σύλλογος ιδρύθηκε το 1946 και αγωνίστηκε σε ποικίλα πρωταθλήματα, συμπεριλαμβανομένων των Στάφορντσαϊρ Κάουντι Λιγκ, Μάντσεστερ Φούτμπολ Λιγκ, Μιντ-Τσεσάιρ Λιγκ και Τσεσάιρ Κάουντι Λιγκ, πριν γίνουν ιδρυτικά μέλη του πρωταθλήματος Νορθ Γουέστ Κάντρις Φούτμπολ Λιγκ το 1982 και το 1987 του πρωταθλήματος Νόρδερν Πρέμιερ Λιγκ. Το 1997 η Λικ Τάουν κατέκτησε το πρωτάθληματης Νόρδερν Πρέμιερ Λιγκ και προβιβάστηκε στη Φούτμπολ Κόνφερενς, όπου αγωνίστηκε δύο σεζόν πριν υποβιβαστεί.

Η Λικ Τάουν έφτασε μέχρι τον τελικό του FA Trophy το 1990, έχοντας αγωνιστεί από τον πρώτο προκριματικό γύρο. Στον τελικό έχασε από την Μπάροου με 3-0 στο Στάδιο Γουέμπλεϊ.
Κάστρο της Άτσι

Το Κάστρο της Άτσι ("ιταλικά : Castello di Aci") είναι κάστρο στην Ιταλία που βρίσκεται στο χωριό Άτσι καστέλο στην επαρχία της Κατάνια. Η οχύρωση είναι αβέβαιης προέλευσης. Κατά τη διάρκεια του Σικελικού εσπερινού, καταλήφθηκε από τον Ρογήρο ντε Λούρια και πολιορκήθηκε πολλές φορές. Σήμερα στεγάζει μουσείο.
Βίτο Κάσιο Φέρρο

Ο Βίτο Κάσιο Φέρρο (Vito Cascio Ferro) ή «Δον Βίτο» (Παλέρμο, Σικελία, 22 Ιανουαρίου ή Σεπτεμβρίου 1862-1943 ή 1945) ήταν Ιταλός κακοποιός, ένας από τους πρώτους «νονούς» της Μαφίας. Ψηλός και κομψός αλλά παντελώς αμόρφωτος, ο Κάσιο Φέρρο πέτυχε να συσπειρώσει γύρω του τους «γκαμπελόττι» (όπως ονομάζονταν οι διαχειριστές των κτημάτων των ισχυρών γαιοκτημόνων της Σικελίας στις αρχές του 20ού αιώνα) και να προσδώσει στην οργάνωσή τους τα χαρακτηριστικά μιας κλειστής συντεχνίας η οποία καταδυνάστευε τους φτωχούς καλλιεργητές, γεωργούς και κτηνοτρόφους ολόκληρου του νησιού.

Επίσης, δημιούργησε έναν στόλο από εξήντα περίπου καράβια με τα οποία εκτελούσε υπερατλαντικά λαθρεμπορικά δρομολόγια προς τις ΗΠΑ, όπου και επέκτεινε τάχιστα τις δραστηριότητές του ιδρύοντας το αμερικανικό παρακλάδι της Μαφίας, την εγκληματική οργάνωση «Μαύρη Χειρ» η οποία στη συνέχεια μετονομάστηκε σε Κόζα Νόστρα.
Χάρη στις ικανότητές του αλλά και στον απόλυτο τρόμο που σκορπούσαν οι άνθρωποί του σε όσους του αντιστέκονταν, ο Δον Βίτο πέτυχε να κερδίσει τον σεβασμό και την αναγνώριση σε όλη τη Σικελία, αναδεικνυόμενος σε άτυπο τοπικό ανώτατο άρχοντα με δικαιώματα ακόμη και φορολόγησης των γηγενών. Οι διάφορες προσβάσεις που απέκτησε σε πολιτικές προσωπικότητες της νήσου του επέτρεπαν, παρά τα πολλαπλά εγκλήματα που διέπραξαν τα εκτελεστικά του όργανα αλλά και ο ίδιος (όπως τη δολοφονία του Ιταλοαμερικανού αστυνομικού διώκτη του Τζόε Πετροζίνο (Joe Petrosino), στις 12 Μαρτίου του 1909) να διαφεύγει της σύλληψης. Σταδιακά, πιστοί συνεργάτες του κατέλαβαν τις περισσότερες από τις δημόσιες θέσεις, ενώ βουλευτές και υπουργοί της κυβέρνησης προσέβλεπαν στη στήριξή του.

Όταν όμως ο νομάρχης του Παλέρμο Τσέζαρε Μόρι (Cesare Mori) διορίσθηκε αρμόδιος να εξαρθρώσει το δίκτυο της Μαφίας από τον ίδιο τον Μπενίτο Μουσολίνι, ο Βίτο κατέστη ένας από τους βασικούς στόχους του. Τον συνέλαβε τελικά το 1926 για λαθρεμπόριο και τον παρέπεμψε σε δίκη κατά την οποία του πρόσαψαν και πολλές από τις παλαιότερες κατηγορίες, αφού είχε απαλλαγεί άλλες 70 φορές. Στις 27 Ιουνίου του 1930 ο Δον Βίτο καταδικάστηκε σε ισόβια και οδηγήθηκε στις φυλακές «Ucciadone» του Παλέρμο, όπου ο διευθυντής τον υποδέχτηκε με τιμές. Εκεί και πέθανε από φυσικά αίτια, σε ηλικία περίπου 81 ετών. Στους κληρονόμους του άφησε μια τεράστια περιουσία, καρπό των εγκληματικών του πράξεων.
Another Brick in the Wall

Το Another Brick in the Wall είναι τραγούδι του βρετανικού ροκ συγκροτήματος Pink Floyd, χωρισμένο σε τρία μέρη. Συμπεριλήφθηκε στον δίσκο «"The Wall"» του 1979, με το δεύτερο μέρος του να κυκλοφορεί σε μορφή σινγκλ ανεβαίνοντας στην κορυφή των τσαρτ και στις δύο πλευρές του Ατλαντικού.
Το δεύτερο μέρος του κομματιού κατατάχθηκε 375ο στη λίστα με τα «500 καλύτερα τραγούδια όλων των εποχών» του «Rolling Stone».
Μπον-Αντριέν Ζαννό ντε Μονσέ

Ο Μπον-Αντριέν Ζαννό ντε Μονσέ, (γαλλ: "Bon-Adrien Jeannot de Moncey" και εξελληνισμένα: "Καλαδριανός Γιαννιός ντε Μονσέ"), Δούκας του Κονελιάνο (1754 - 1842) ήταν Γάλλος στρατάρχης που έλαβε μέρος στους πολέμους της Γαλλικής Επανάστασης και κυρίως στους ναπολεόντειους πολέμους
Νιόν

Η Νιόν (Nyon) είναι δήμος στην επαρχία Νιόν στο καντόνι του Βω στην Ελβετία. Βρίσκεται περίπου 25 χιλιόμετρα βορειοανατολικά από το κέντρο της πόλης της Γενεύης, και από το 1970 έχει γίνει μέρος της μητροπολιτικής περιοχής της Γενεύης. Βρίσκεται στις όχθες της λίμνης της Γενεύης και είναι η έδρα της περιφέρειας της Νιόν. Η πόλη έχει (από τον Αύγουστο του 2013) πληθυσμό 19.016. Συνδέεται με το υπόλοιπο της Ελβετίας μέσω της Route Suisse, τον Autoroute A1 και τους σιδηροδρόμους της "Arc Lémanique".Η Νιόν είναι η σημερινή έδρα της UEFA,από το 1995.
Ζάλδαπα

Η Ζάλδαπα ή Ζέλδαπα ή Ζέλπα ήταν μια υστερορωμαϊκή και βυζαντινή οχυρωμένη πόλη στη Μικρά Σκυθία και της επαρχίας της Μοισίας, σήμερα βρίσκεται κοντά στο Αμπρίτ της Βουλγαρίας.

Τον χειμώνα του 593 ή 594 καταστράφηκε από επιδρομή των Σλάβων, ο Χαγάνος των Αβάρων αναφέρει ο Θεόφιλος, μαζί με άλλες συνοριακές πόλεις της Βυζαντινής Αυτοκρατορίας. 

Αρχικά αναφέρεται ένα Θρακικός οικισμός που γνώρισε ανάπτυξη μετά την ρωμαϊκή κατάκτηση της περιοχής. Επί βυζαντινής αυτοκρατορίας έγινε έδρα επισκοπής και οχυρώθηκε, από εκεί ξεκίνησε μία εξέγερση κατά του Ιουστινιανού.

Το τείχος της είχε πάχος δύο μέτρα, περιβαλλόταν από τάφρο ενώ διέθετε και αμυντικούς πύργους. Τον 7ο αιώνα σταδιακά εγκαταλείφθηκε.
Limited-Edition Vinyl Box Set

Το Limited-Edition Vinyl Box Set είναι συλλογή έξι δίσκων βινυλίου του χέβι μέταλ συγκροτήματος Metallica, η οποία κυκλοφόρησε στις 23 Νοεμβρίου του 2004. Περιλαμβάνει τέσσερα άλμπουμ ένα ΕΡ και ένα σινγκλ των Metallica που κυκλοφόρησαν από το 1983 μέχρι το 1988.
Κάθε αντίτυπο ήταν αριθμημένο από το # 1 μέχρι το # 5000, αφού η συλλογή κυκλοφόρησε στον περιορισμένο αριθμό των πέντε χιλιάδων αντιτύπων.
A Space in Time

A Space in Time είναι ο τίτλος του έκτου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Αύγουστο του 1971 μέσω της δισκογραφικής εταιρείας "Chrysalis" στην Ευρώπη και της "Columbia" στην Αμερική.
Ο δίσκος παρουσίασε ένα πιο εμπορικό ηχητικό σύνολο σε σχέση με τα προηγούμενα άλμπουμ τους, ενώ περιείχε την μεγαλύτερη επιτυχία του συγκροτήματος, ""I'd Love to Change the World", του οποίου το σινγκλ ανέβηκε στο # 10 στον Καναδά και το Top-40 στις Ηνωμένες Πολιτείες. Παρ' όλα αυτά, η εμπορική κατεύθυνση δεν είχε θετική υποδοχή στο ευρωπαϊκό κοινό, με το "A Space in Time"" να είναι ο πρώτος τους δίσκος ο οποίος δεν κατάφερε να μπει στο Top-10 της Μεγάλης Βρετανίας από το 1968.
Σέρχιο Ρομέρο

Ο Σέρχιο Ρομέρο (Ισπανικά: "Sergio Germán Romero", πλήρες όνομα: Σέρχιο Χερμάν Ρομέρο, γεννημένος στις 22 Φεβρουαρίου 1987) είναι διεθνής Αργεντίνος ποδοσφαιριστής που αγωνίζεται ως τερματοφύλακας, ο οποίος τελευταία αγωνίστηκε στη Μάντσεστερ Γιουνάιτεντ.